Den Phenolske Skabelsesmyte

Den Phenolske Skabelsesmyte er en historie omkring Phenoliens skabelse, der først blev skrevet ned af historikeren Toliron Silverstone i år 1530 F. Sen.. Myten havde dog eksisteret mange tusinde år i forvejen, og det fleste mener at denne myte er den sande historie om Phenoliens skabelse. Myten omhandler de Phenolske guder, der sammen skaber universet.[1]

## Myten

Her er myten, som nedskrevet af Toliron Silverstone:

### *Forord*

*Der er mange forskellige versioner af skabelsesmyten. Alle kirker har deres egen historie der er anderledes fra alle de andre. Der er dog visse ligheder mellem alle versionerne, og det er de ligheder jeg har brugt som udgangspunkt i denne bog. Jeg har dog, for at have en komplet skabelsesmyte, været nødt til at tage dele af historien fra den version jeg har fået fra Supros kirke. Min tankegang var, at gudernes leder var den mest troværdige. Jeg har arbejdet i mange år på dette, og det er min glæde at præsentere hvad jeg selv mener er den mest nøjagtige version af historien om Phenoliens skabelse.*

### *Myten*

*Tilbage i tiden før tid, da intet eksisterede, og da universet var tomt og øde; der skete der noget spektakulær. En eksistens blev skabt fra intetheden. Denne eksistens havde ikke et fysisk legeme; den var blot en samling energi. Denne samling energi havde mange af de samme egenskaber som i dag ville hænge sammen med en gud, bare på en meget højere plan. Denne gud var den mest magtfulde gud der kan eksistere i vores univers, da der er intet denne gud ikke ville kunne gøre eller opnå. Selvom den ikke fik navnet før mange år senere, var denne gud det som vi idag kalder Unua. Den ultimative eksistens.[1]*

*Men alt der starter må på et tidspunkt ende. Det samme gjaldt for Unua, der efter en uvist mængde tid, delte sig i tre. Ingen kender Unuas grundlag for dette, dog spekuleres det, at det var fordi den var ensom. Uanset grunden var der nu tre guder, i stedet for én. Da der nu var mere end én gud, havde de nye guder brug for navne, for at kunne kende forskel på hinanden. De kaldte sig selv for Vivo, Morto og Supro. De ville senere få den overordnede titel “De Tre Store”. Supro overtog hurtigt lederrollen, da han let kunne vise at han var den mest magtfulde af guderne. Ingen ved præcis hvordan han viste dette, men historikere kan alle være enige om at det nok var “temmelig sejt”.*

*De nye guder havde fysiske forme, dog ikke et sted hvor de kunne være, og af denne grund skabte de Fina, det første plan.[2] Ikke meget vides om Fina, da kun de mest magtfulde guder har adgang. Dog ved vi, at De Tre Store næsten aldrig bevæger sig uden for dette plan.*

*Efter de havde skabt Fina, skabte De Tre Store Det materielle plan.[3] I det materielle plan skabte de land og vand, og skilte det fra hinanden. De skabte store bjerge og dale der blev lagt overalt i det nye plan. Derefter skabte de tre guder mennesket.[4] Vivo gav dem liv, så de kunne vandre det plan guderne havde skabt til dem. Supro gav dem intelligens, så de kunne både frygte og tilbede de guder der havde skabt dem. Til sidst gav Morto dem dødelighed, så de ikke ville tro de selv var guder. Til sidst placerede guderne mennesket på det materielle plan. Guderne så på deres værk og var tilfredse.*

*Dog mente Vivo at det materielle plan var meget tomt, og de andre guder var enige. Derfor skabte Vivo guderne Beso og Eva, og instruerede dem til at lave noget der kunne tjene menneskene som mad og arbejdskraft. Beso skabte alle dyrene i verden, og Eva skabte alle planterne. Dyrene og planterne blev placeret i verden, som nu var fuld af liv.*

*Derefter arbejdede Beso og Eva sammen om at skabe deres eget menneske. De gav deres egen skabning et næsten uendeligt liv, så de selv kunne bestemme hvornår de dør. Derudover gav Beso og Eva deres kreation et bånd med den natur de havde skabt. De var tilfredse med deres skabning og placerede den i det materielle plan. Denne skabning er elverne.*

*Da Morto opdagede at Beso og Eva havde gjort deres elvere udødelige, blev han meget sur. Han mente at dødelighed er en vigtig del af deres skabelses liv, fordi de ikke skal tro de selv er guder. Af denne grund skabte Morto guderne Malsano og Hochtar, og fortalte dem at de skulle finde måder at gøre elverne mere dødelige på. Malsano skabte sygdom, og sendte det over elverne og menneskene. Hochtar skabte orkerne, og fortalte dem at de skulle i al evighed bekæmpe elverne. Selvom Vivo syntes det var lidt et dick move, var Morto tilfreds med sine underguders værk.*

*Supro kiggede ud over den verden han havde været med til at skabe, og så bjergene. Bjergene var øde og tomme for liv, og besluttede sig for at der skulle nogle skabninger der. Derfor skabte han guderne Zemir, Drako og Atlas. Zemir skabte dværgene, satte dem i bjergene og fortalte dem at de skulle tømme bjergene for metaller. Drako skabte dragerne og dragonborn, og Atlas skabte kæmperne. Dragerne, dragonborn og kæmperne blev placeret overalt i verdenen, bjergene inkluderet.*

*Det var historien om hvordan verdenen og de mest normale racer blev skabt. Der skete selvfølgelig meget mere i den næste tid. Der blev skabt tusindvis af guder, hvoraf mange af dem stadig findes i dag. Dog mener jeg at dette er et godt sted at stoppe, da den fortæller om hvordan alle de vigtige dele af vores verden blev skabt.*

*Peace out.*

## Problemer med Tolirons Version

Eftersom der er en myte, er det meget svært at vide om noget af det overhovedet er rigtigt. Og nogle af elementerne i historien, oftest dem der siger at de Phenolske guder skabte universet, er blevet pointeret til at være utroværdige eller ligefrem påviseligt falske.

### Den Ultimative Eksistens

Det er almen viden at de Phenolske guder ikke har magt udenfor Phenolien. Det er ligesådan med Quinske guder og Crozeanske guder. Dette tyder på at ingen af de såkaldte "lokale guder" nogensinde har haft total magt over hele Cubix, og da slet ikke universet. Det er lagt mere sandsynligt at Unua var den ultimative eksistens inden for Phenolien, frem for hele universet.

Det er dog let at forstå hvordan man har troet dette, eftersom det ikke var vidst at der var andre kontinenter på dette tidspunkt. Det har derfor været let at tro at Phenolien var det samme som hele universet.

### Det Første Plan

Ligesom problemet med Unua, støder vi nu igen ind i at den her skabelsesmyte er utrolig Phenolien-fokuseret. Phenolske planarologer har bevidst Finas eksistens, men meget lidt tyder på at det er det første. Det er generelt accepteret at "De Tre Store" opholder sig i Fina, men der er ingen beviser for at planet er bedre end nogen af de andre gude-planer.

### Det Materielle plan

Der er meget lidt der tyder på at "De Tre Store" skabte det materielle plan. Der er faktisk flere kilder der peger på at de først begyndte at eksistere *efter* det materielle plan var blevet skabt.

Det er vigtigt at huske at dette er *Phenoliens* skabelsesmyte, ikke universets. Så hver gang du læser at de "skabte" universet, skal du tænke "de skabte Phenolien".

### Mennesket

Jeg behøver nok ikke at nævne at "De Tre Store" nok heller ikke skabte mennesket, eller nogen andre racer for den sags skyld. Hvilke guder der skabte mennesket vides ikke, men de første mennesker vi kender til kommer fra Quinien, fra omkring 2000 år før Phenolien blev skabt.